
AVIZ

asupra proiectului de Lege pentru aprobarea Ordonanţei Guvernului nr. 19/2006 privind creşterile salariale ce se vor acorda personalului militar şi funcţionarilor publici cu statut special din instituţiile publice de apărare naţională, ordine publică şi siguranţă naţională
Cu adresa nr. PL-X 255 din 10 aprilie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr. 19/2006 privind creşterile salariale ce se vor acorda personalului militar şi funcţionarilor publici cu statut special din instituţiile publice de apărare naţională, ordine publică şi siguranţă naţională.

In urma examinării în şedinţa din 20.04.2006, Comisia, cu unanimitate de voturi, propun ca acesta să fie supus spre dezbatere şi adoptare cu următorul amendament:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Art. 3 – (1) Pentru păstrarea confidenţialităţii în legătură cu informaţiile clasificate, în funcţie de certificatul/avizul de securitate deţinut, cadrele militare în activitate, militarii angajaţi pe bază de contract şi personalul civil din Ministerul Apărării Naţionale, beneficiază de un spor lunar de până la 15% din solda lunară, respectiv din salariul de bază.
	Alineatul 1 al art. 3 va avea următorul cuprins:
Art. 3 – (1) Pentru păstrarea confidenţialităţii în legătură cu informaţiile clasificate din domeniul apărării naţionale, în funcţie de certificatul/avizul de securitate deţinut, cadrele militare în activitate, militarii angajaţi pe bază de contract şi personalul civil din Ministerul Apărării Naţionale, beneficiază de un spor lunar de până la 15% din solda lunară, respectiv din salariul de bază.
	Datorită importanţei deosebite a informaţiilor de natură militară, mai ales în contextul apartenenţei la NATO.

